Document ID: /roh_data/filtered/fineweb-2-filterrobots_roh.jsonl.gz/66479

Naziunal/Internaziunal - Sven Jung è il proxim che prolunghescha tar HCD
L'Equipa dal Club da hockey da Tavau per ils proxims onns, survegn adina dapli furma. Suenter las pitgas Andres Ambühl ed Enzo Corvi ha er il giuven defensur Sven Jung prolungà ses contract cun il Club da hockey da Tavau, quai fin il 2021.
Sven Jung ha giugà cun ils juniors dal EHC Brandis e dal SC Langnau. La stad 2010 ha el lura midà a Canada tar ils Notre Dame Argos Midget en la liga da juniors. Là ha el giugà fin il 2013. Dapi ch'el è turnà dal Canada il medem onn, ha il da Langnau giugà radund 200 gieus en la liga naziunala per il HCD.